áyajñiyā vai gárbhāstámetadbráhmaṇaiva yájuṣā yajñíyaṃ karoti yásyai yónihiraṇyayī́tyado vā́ etásyai yóniṃ víchindanti yádadó niṣkárṣantyamŕ̥tamā́yurhíraṇyaṃ tā́mevā̀syā etádamŕ̥tāṃ yóniṃ karotyáṅgānyáhrutā yásya tám mātrā sámajīgamaṃ svāhéti yádi púmāntsyādyádyu strī syādáṅgānyáhrutā yásyai tā́m mātrā sámajīgamaṃ svāhéti yádyu ávijñāto gárbho bhávati puṃskŕ̥tyaivá juhuyātpúmāṃso hi gárbhā áṅgānyáhrutā yásya tám mātrā sámajīgamaṃ svāhétyado vā́ etám mātrā víṣvañcaṃ kurvanti yádadó niṣkárṣanti támetádbráhmaṇaiva yájuṣā samárdhya madhyató yajñásya púnarmātrā sáṅgamayati